स्वदेशी स्टीम नेविगेशन कंपनी
स्वदेशी स्टीम नेविगेशन कंपनी ( एसएसएनसी ) भारतीय स्वतंत्रता आंदोलन के समय स्थापित पहली स्वदेशी भारतीय जलयान कंपनियों में से एक थी। सन् 1906 में वीओ चिदम्बरम पिल्लई ने ब्रिटिश इंडिया स्टीम नेविगेशन कंपनी (बीआईएसएनसी) के एकाधिकार को समाप्त करने के लिये इसकी स्थापना की थी। यह तूतीकोरिन और कोलंबो के बीच जलयान चलाती थी। अंग्रेज सरकार के पक्षपातपूर्ण नीतियों तथा चिदम्बरम पिल्लै को दो आजीवन कारावास देने के कारण सन १९११ में यह कम्पनी समाप्त हो गयी।